****

**Σύσταση Τοπικού Θεματικού Δικτύου Πολιτισμού για τη Φωτογραφία / Εικαστικές Τέχνες**

 **Θέμα: «*Καλλιτεχνικές περιπλανήσεις*»**

 Η Διεύθυνση Δευτεροβάθμιας Εκπαίδευσης Αχαΐας/Πολιτιστικά θέματα δια της Υπεύθυνης Πολιτιστικών Θεμάτων πρόκειται να υλοποιήσει κατά το σχολικό έτος 2016-17 **Τοπικό Θεματικό Δίκτυο** Σχολείων Δευτεροβάθμιας Εκπαίδευσης Αχαΐας με θέμα *«Καλλιτεχνικές περιπλανήσεις»,* στο πλαίσιο της υποστήριξης Πολιτιστικών Προγραμμάτων που σχετίζονται με την Φωτογραφία, τις Εικαστικές Τέχνες και την Επιστήμη ευρύτερα.

 ***Στόχοι του Δικτύου:***

 *Επιδιώκεται οι μαθητές:*

* Να έρθουν σε επαφή με την τέχνη της φωτογραφίας, της ζωγραφικής ή άλλων εικαστικών τεχνών.
* Να γνωρίζουν για τον τρόπο εργασίας του εικαστικού καλλιτέχνη/ φωτογράφου
* Να μπορούν να απεικονίζουν, να παράγουν και να τροποποιούν εικόνες, με ποικίλες μεθόδους.
* Να δημιουργούν εικαστικές αναπαραστάσεις χρησιμοποιώντας εμπειρίες, φαντασία, έρευνα, λύση προβλήματος και συμβολισμό, δίνοντας μορφή σε ιδέες και συναισθήματα.
* Να γνωρίζουν και να κατανοούν μέσα από βιωματικές δραστηριότητες μερικές μορφές εικαστικών τεχνών, τεχνικές και κάποιες από τις βασικές εικαστικές αρχές (μορφικά στοιχεία).
* Να δημιουργούν εικαστικές αναπαραστάσεις δύο διαστάσεων (εικόνες) και τριών διαστάσεων (αντικείμενα/κατασκευές) αξιοποιώντας τις γνώσεις τους και χρησιμοποιώντας εμπειρίες και φαντασία.
* Να αναγνωρίζουν, συλλέγουν, παρατηρούν, ταξινομούν/οργανώνουν δεδομένα χρήσιμα για την καλλιτεχνική τους δημιουργία (υλικά, φωτογραφικό υλικό κ.ά.) μέσα από πρωτογενείς πηγές.
* Να αποκτήσουν αυτοπεποίθηση και προσωπική άποψη για τις καλλιτεχνικές τους ενέργειες και πράξεις (ατομικά και συλλογικά).
* Να εκτιμήσουν την αξία της ομαδικότητας και συμμετοχής τους σε εικαστικές δράσεις.
* Να εργαστούν δημιουργικά και συλλογικά μέσα από την ενεργητική και βιωματική μάθηση.
* Να αναπτύξουν δεξιότητες καλής επικοινωνίας και συνεργασίας.
* Να οδηγηθούν στην ενίσχυση του αυτοσυναισθήματος, την καλλιέργεια διαπροσωπικών σχέσεων και τη γενικότερη κοινωνικο-συναισθηματική ωρίμανσή τους.

 ***Μεθοδολογία:***

Ως διδακτική μεθοδολογία προτείνεται το βιωματικό εργαστήριο και η εργασία σε ομάδες, που ενισχύουν τη συμμετοχική και ενεργητική μάθηση. Η δράση στηρίζεται στις αρχές της παιδαγωγικής θεωρίας του εποικοδομητισμού, οι οποίες δίνουν έμφαση στην αλληλεπίδραση των εμπλεκόμενων μερών, καθώς και στο κοινωνικοπολιτισμικό περιβάλλον, μέσα στο οποίο συντελείται η μαθησιακή διαδικασία. Οι μέθοδοι που θα ακολουθηθούν μπορούν να είναι ως επί το πλείστον η βιωματική προσέγγιση, η ομαδοσυνεργατική μέθοδος, η διεπιστημονικότητα-διαθεματικότητα.

 ***Ενδεικτικές Δράσεις που μπορούν να αναπτυχθούν :***

### Επισκέψεις και φωτογράφιση/ εικαστική απεικόνιση σημείων της πόλης, μνημείων κ.λπ.

* Εικονογράφηση ποιημάτων, διηγημάτων κ.λπ. με αφορμή λογοτεχνικά έργα.
* Φωτογράφηση με αφορμή έργα τέχνης και σύγκριση φωτογραφίας – ζωγραφικής.
* Δημιουργία φωτοιστορίας.
* Δημιουργία ψηφιακών φωτογραφικών λευκωμάτων.
* Επιμορφωτικά σεμινάρια/εργαστήρια για τις τεχνικές φωτογραφίας προς τους εκπαιδευτικούς που θα αναλάβουν σχετικά πολιτιστικά προγράμματα.
* Πολιτιστικές διαδρομές στην πόλη με φωτογραφία δρόμου και φύλλα εργασίας που περιλαμβάνουν εκπαιδευτικές δραστηριότητες, χάρτες κ.λπ.
* Εκθέσεις φωτογραφίας, ζωγραφικής, αφίσας κ.λπ.
* Συμμετοχή σε διαγωνισμούς με συγκεκριμένες θεματικές.
* Διαθεματική προσέγγιση και σύνδεση της φωτογραφίας με άλλους κλάδους (λογοτεχνία, ιστορία, αισθητική αγωγή, πληροφορική κ.λπ.). Π.χ. στην **Τοπική Ιστορία** η φωτογραφία μπορεί να χρησιμοποιηθεί:
1. Ως πηγή άντλησης πληροφοριών (οπτικό ντοκουμέντο)
2. Ως πηγή αποτύπωσης πληροφοριών (φωτογραφία δρόμου, τοπίων)
3. Για σύγκριση του «τότε» με το «τώρα»

### *Συνεργασίες με κρατικούς φορείς, φυσικά πρόσωπα και μη κρατικούς οργανισμούς:*

* Μουσείο Επιστημών και Τεχνών (ΜΕΤ) Παν/μιου Πατρών
* Σχολικοί Σύμβουλοι Γενικής Αγωγής και Ειδικοτήτων
* Ένωση Εικαστικών Πάτρας
* Ανοιχτή Φωτογραφική Ομάδα ΠΟΛΥΜΟΡΦΟ Πολιτιστικού Κέντρου Εργαζομένων ΟΤΕ Αχαΐας
* Φωτογραφική Ομάδα ΗΔΥΦΩΣ
* Δημοτική Πινακοθήκη Πατρών
* Πολιτιστικός Οργανισμός Δήμου Πατρέων

Επισημαίνεται ότι οι εκπαιδευτικοί που εντάσσονται στο συγκεκριμένο δίκτυο μπορούν να συμμετέχουν και στις δράσεις του Πολιτιστικού Δικτύου ***«Οι Επιστήμες μέσα από την Τέχνη»*** που υλοποιείται από το Τμήμα Πολιτιστικών Θεμάτων, το Μουσείο Επιστημών και Τεχνολογίας (ΜΕΤ) Πανεπιστημίου Πατρών και την Ένωση Εικαστικών Πάτρας.

Για οποιεσδήποτε πληροφορίες/διευκρινίσεις μπορείτε να απευθύνεστε στην Υπεύθυνη Πολιτιστικών Θεμάτων στο 2610465844 ή 6936548622 ή στο e-mail: politismos.dde@gmail.com

 ****

**Διεύθυνση Δευτεροβάθμιας Εκπαίδευσης Αχαΐας**

**Πολιτιστικά Θέματα**

**Υπεύθυνη: Δρ Ευφροσύνη Κωσταρά**

Δ/νση**:** Γιαννιτσών 5 και Ηπείρου

Ταχ. Κώδ.**:** 26223 ΠΑΤΡΑ

Τηλ.**:** 2610-465844

Φαξ**:** 2610-465836

E-mail**:** politismos@dide.ach.sch.gr και

 politismos.dde@gmail.com